Predkladacia správa

V zmysle ustanovenia § 34 ods. 5 zákona č. 92/1991 Zb. o podmienkach prevodu majetku štátu na iné osoby v znení neskorších predpisov predkladá predseda Výkonného výboru Fondu národného majetku Slovenskej republiky návrh „Rozpočtu nákladov na činnosť Fondu národného majetku Slovenskej republiky na roky 2012 až 2014“ na prerokovanie vláde Slovenskej republiky.

Výkonný výbor schválil Rozpočet nákladov na činnosť Fondu národného majetku SR na roky 2012 až 2014 na svojom zasadnutí dňa 7. 7. 2011 a uznesením č. 6/39/11 uložil predsedníčke výkonného výboru predložiť tento materiál na prerokovanie Dozornej rade Fondu národného majetku SR.